Imut Anthony Chircop … meqjus bħala l-missier tal-atletika Maltija Tħabbret il-mewt ta' Anthony Chircop li għal 18 -il sena sħaħ okkupa l-kariga ta' president tal-MAAA u li jista' jitqies bħala l-missier l-atletika f'pajjiżna. Chricop kien bniedem dedikat u serva f'diversi karigi oħra wara li temm il-presidenza tal-MAAA. Taħt l-amministrazzjoni tiegħu l-atletika lokali kibret sew fil-popolaritá tagħha. Huwa kellu konnessjonijiet tajba ma' diversi uffiċjali fi ħdan il-European Athletics u anke l-IAAF. Hu kien rebaħ ukoll l-unur tal-Uffiċjal tas-sena fl-Isportivi Nazzjonali fl-1998. Għal diversi snin kien ukoll jokkopa l-kariga ta' Direttur fi ħdan il-KOM.